ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Δεκεμβρίου 1988 σχετικά με τροποποίηση, για τέταρτη φορά, της απόφασης της Επιτροπής 87/361/ΕΟΚ για την αναγνώριση ορισμένων τμημάτων του εδάφους της Γαλλικής Δημοκρατίας ως επίσημα απαλλαγμένων από την πανώλη των χοίρων ( Το κείμενο στη γαλλική γλώσσα είναι το μόνο αυθεντικό ) ( 88/631/ΕΟΚ ) ( 88/631/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 80/109/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν στο να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων ( 1 ), όπως τροποποιήθηκε τελευταία από την απόφαση 87/487/ΕΟΚ ( 2 ), και ιδίως το άρθρο 7 παράγραφος 2, την απόφαση 88/567/ΕΟΚ της Επιτροπής της 3ης Νοεμβρίου 1988 περί εγκρίσεως του προγράμματος ταχείας εξαλείψεως της κλασικής πανώλης των χοίρων που υπέβαλε η Γαλλική Δημοκρατία ( 3 ), Εκτιμώντας : ότι, λόγω της ευνοϊκής εξέλιξης της κατάστασης σε ό,τι αφορά την ασθένεια αυτή, η Επιτροπή ενέκρινε την απόφαση 87/361/ΕΟΚ ( 4 ), όπως τροποποιήθηκε τελευταία με την απόφαση 88/517/ΕΟΚ ( 5 ), για την αναγνώριση ορισμένων τμήματων του εδάφους της Γαλλικής Δημοκρατίας ως επίσημα απαλλαγμένων από την πανώλη των χοίρων - ότι ορισμένες άλλες περιοχές πληρούν σήμερα τους όρους που παρατίθενται στο άρθρο 7 της απόφασης 80/1095/ΕΟΚ και ότι, ως εκ τούτου, μπορούν να θεωρούνται επίσημα απαλλαγμένες από την πανώλη των χοίρων - ότι, για λόγους διαύγειας, είναι επιθυμητό να παρουσιαστεί ένα πρόγραμμα, το οποίο παρουσιάζει περιοχές της Γαλλίας ως επίσημα απαλλαγμένες από την πανώλη των χοίρων - ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1 Το παράρτημα της απόφασης 87/361/ΕΟΚ αντικαθίσταται από το παράρτημα της παρούσας απόφασης . Άρθρο 2 Η παρούσα απόφαση απευθύνεται στη Γαλλική Δημοκρατία . Βρυξέλλες, 1 Δεκεμβρίου 1988 .

[Source: multi_eurlex | Tokens: 1827]